ໜຸ່ມຫວຽດນາມ​ໄດ້​ຮັບລາງວັນ ນັກຮຽນ​ນາໆຊາດດີ​ເດັ່ນ​ປະຈໍາປີ ທີ່ Queensland
​ເດັກ​ໜຸ່ມ​ຜູ້​ທີ່​ອ່ານ​ບໍ່​ອອກຂຽນ​ບໍ່​ເປັນ​ ແລະຂາພິການ ເວລາ​ນີ້ ແມ່ນສາມາດ​ປາກ​ໄດ້​ທັງສອງ​ພາສາ ແລະໄດ້ຮັບລາງວັນ ນັກຮຽນນາໆຊາດດີເດ່ນ.
ໄວລຸ້ນຫວຽດນາມຄົນນຶ່ງທີ່ຍົກຍ້າຍເຂົ້າໄປຢູ່ໃນປະເທດອ໊ອສເຕຣເລຍ ໃນສະພາບທີ່ມີ ອາການບາດເຈັບແລະກືກໜັງສື ອ່ານບໍ່ອອກຂຽນບໍ່ໄດ້ນັ້ນ ໄດ້ຮັບລາງວັນສູງສຸດດ້ານການ ສຶກສາອັນນຶ່ງຂອງອ໊ອສເຕເລຍ ທ້າວ K’Chin ອາຍຸ 21 ປີໄດ້ຖືກເລືອກ ເປັນນັກຮຽນນາໆຊາດດີເດັ່ນປະຈໍປີ ຂອງລັດ Queensland ນາຍ Phil Mercer ລາຍງານມາຈາກ ອ໊ອສເຕຣເລຍ ຊຶ່ງວັນນະສອນຈະນໍາລາຍລະອຽດມາສະເໜີທ່ານ ໃນອັນດັບຕໍ່ໄປ ທ້າວ K’Chin ເກີດໃນໝູ່ບ້ານທີ່ຫ່າງໄກສອກຫຼີກ ໃກ້ໆກັບເມືອງ Da Lat ໃນແຂວງ Lam Dong ຂອງຫວຽດນາມ ໃນຕອນທີ່ທ້າວ K’Chin ອາຍຸພຽງແຕ່ເດືອນນຶ່ງນັ້ນ ລາວໄດ້ຮັບບາດເຈັບສາຫັດທີ່ຂາເບື້ອງນຶ່ງ ແລະກໍບໍ່ຮັບການຮັກສາດູແລຢ່າງຖືກຕ້ອງ ຕອນທີ່ຍັງເປັນເດັກນ້ອຍນັ້ນ ລາວຕ້ອງໄດ້ກະໂດດໄປແບບຂາດຽວຈົນກະທັ່ງອາຍຸໄດ້ 13 ປີ ເລື່ອງລາວຂອງເດັກໜຸ່ມຊາວຫວຽດນາມທີ່ກະໂດດໄປມາດ້ວຍຂາດຽວນັ້ນ ໄດ້ດຶງດູດ ຄວາມສົນໃຈຂອງກຸ່ມກຸສົນອົງການນຶ່ງຂອງອ໊ອສເຕເລຍ ຄືອົງການຊ່ອຍເຫຼືອດ້ານການ ໜ້າທີ່ຕົວແທນຂອງອົງການດັ່ງກ່າວນີ້ ໄປຊອກຫາລາວ ນັ້ນ ເຂົາເຈົ້າພົບເຫັນ ທ້າວ K’Chin ໃນສະພາບທີ່ຈ່ອຍຜອມ ຂາດທາດອາຫານຢ່າງໜັກ ແລະຂາເບື້ອງຂວາຂອງ ລາວທີ່ເຄີຍໄດ້ຮັບບາດເຈັບນັ້ນ ກໍລີບແລະຄົດບ້ຽວໄປຈາກຮູບເດີມ ຕັ້ງແຕ່ຫົວເຂົ່າລົງໄປ ພວກໂຮງໝໍຕ່າງໆໃນຫວຽດນາມ ບໍ່ສາມາດທຳການຜ່າຕັດ ທີ່ຈໍາເປັນເພື່ອ ປົວແປງຂາ ຂອງທ້າວK’Chin ນັ້ນໄດ້ ດັ່ງນັ້ນ ພວກອາສາສະມັກອ໊ອສເຕຣເລຍ ຈຶ່ງໄດ້ພາທ້າວ K’Chin ບິນໄປຍັງລັດ Queensland ໃນປີ 2002 ເພື່ອປິ່ນປົວ ກ່ອນອື່ນໝົດ ພວກທ່ານໝໍແມ່ນໄດ້ດູແລບໍາລຸງສຸຂະພາບຂອງຜູ້ກ່ຽວໃຫ້ສົມບູນຂຶ້ນກ່ອນ ກ່ອນຈະເລີ່ມທໍາການປິ່ນປົວຮັກສາ ດ້ວຍການຜ່າຕັດຄັ້ງໃຫຍ່ແບບຕໍ່ເນື່ອງກັນທັງໝົດ 16 ຄັ້ງດ້ວຍກັນ 3 ປີເຄິ່ງຕໍ່ມາ ທ້າວ K’Chin ໄດ້ກັບຄືນໄປຫວຽດນາມ ແລະໄປຢູ່ທີ່ ສະຖານລ້ຽງເດັກກໍາພ້າ ເພາະວ່າພໍ່ແມ່ຂອງລາວແມ່ນບໍ່ສາມາດສົ່ງເສຍລ້ຽງດູລາວໄດ້ ຜູ້ກ່ຽວມີອາການແທກຊ້ອນຂຶ້ນມາໃໝ່ ຈົນພາໃຫ້ທ້າວ K’Chin ຕ້ອງໄດ້ກັບຄືນໄປຮັບ ການປິ່ນປົວ ຢູ່ອ໊ອສເຕຣເລຍຕື່ມອີກ ການປິ່ນປົວຮັກສາແມ່ນໄດ້ດໍາເນີນໄປດ້ວຍດີແລະສໍາເລັດຜົນ; ໃນທີ່ສຸດທ້າວ K’Chin ທີ່ບັດນີ້ມີອາຍຸ 21 ປີແລ້ວ ກໍສາມາດເດີນຍ່າງໄດ້ ເດັກໜຸ່ມຜູ້ທີ່ອ່ານບໍ່ອອກຂຽນບໍ່ເປັນ ແລະບໍ່ສາມາດປາກພາສາອັງກິດໄດ້ໃນຕອນທີ່ລາວໄປຮອດ ອ໊ອສເຕຣເລຍຄັ້ງທໍາອິດ ເມື່ອ 8 ປີກ່ອນນັ້ນ ເວລານີ້ ແມ່ນສາມາດປາກໄດ້ທັງສອງພາສາ ຄືຫວຽດນາມກັບອັງກິດ ຄວາມມີມານະອົດທົນ, ບາກບັ່ນ, ຕັ້ງໃຈແລະຄວາມສາມາດໃນການຮຽນຮູ້ຂອງໜຸ່ມຫວຽດ ນາມຄົນນີ້ ໄດ້ພາໃຫ້ລາວໄດ້ຮັບລາງນັກຮຽນນາໆຊາດດີເດັ່ນປະຈໍາປີ ຂອງພະແນກການ ສຶກສາແລະເຝິກອົບຮົມ ຂອງລັດ Queensland ກໍຄື Queensland Educational and Training International ຫລື QETI ຊຶ່ງເປັນລາງວັນທີ່ມີກຽດສູງສຸດດ້ານການ ສຶກສາອັນນຶ່ງຂອງອ໊ອສເຕເລຍ ທ້າວ K’Chin ເວົ້າວ່າ ການຮັບຮູ້ນີ້ແມ່ນສິ່ງທີ່ລາວບໍ່ໄດ້ຄາກຄິດມາກ່ອນ ຊຶ່ງລາວກ່າວວ່າ: ປະຈຸບັນນີ້, ໜຸ່ມ K’Chin ເປັນນັກສຶກສາທີ່ໄດ້ຮັບຄວາມນັບຖືແລະຍ້ອງຍໍ ຢ່າງສູງສົ່ງ ທີ່ວິທະຍາໄລ St James College ທີ່ເມືອງ Brisbaneບ່ອນທີ່ ລາວໄດ້ຖືກເລືອກ ໃຫ້ເປັນປະທານຄະນະນັກສຶກສາໃນປີໜ້າ ເລວາລ່ວງເລີຍມາໄດ້ 35 ປີແລ້ວ ນັບຕັ້ງແຕ່ຊາວຫວຽດນາມພາກັນອົບພະຍົບໄປຢູ່ໃນ ອ໊ອສເຕເລຍ ເປັນຈໍານວນຫຼວງຫຼາຍ ແລະມີຄົນເຊື້ອສາຍຫວຽດນາມ ຫຼາຍກ່ວາ 173,000 ຄົນ ອາໄສຢູ່ໃນອ໊ອສເຕເລຍໃນປະຈຸບັນນີ້